Pavel Konzbul

Mons. Pavel Konzbul (* 17. november 1965, Brno, ČSSR) je český rímskokatolícky kňaz a 14. brnianský diecézny biskup. Ako brnianský pomocný biskup užíval ako titulárne biskupstvo zaniknuté biskupstvo v Litomyšli. Od februára 2019 do júna 2022 bol generálnym vikárom brnianskej diecézy. Pápež František ho menoval brnianskym diecéznym biskupom na Slávnosť Nanebovstúpenia Pána 26. mája 2022. Do úradu bol uvedený na sviatok sv. Petra a Pavla (patrónov diecézy) v deň výročia jeho biskupského svätenia dňa 29. júna 2022. Napísal tiež rad kníh (obsahujúcich prevažne homílie), ktoré vyšli v brnenskom nakladateľstve Cesta.

 Život 
Vyštudoval brnenské gymnázium Křenová a elektrotechnológiu na Fakulte elektrotechniky a komunikačných technológií Vysokého učenia technického v Brne, ktorú absolvoval v roku 1989. Potom vykonal ročnú základnú vojenskú službu a nastúpil do brnenského Ústavu prístrojovej techniky Akadémie vied Českej republiky, kde sa venoval vývoju a konštrukcii korekčných cievok magnetických polí pre tomografiu nukleárnej magnetickej rezonancie. Externe tiež vyučoval na Fakulte elektrotechniky, kde získal aj doktorandský titul v odbore teórie elektromagnetického poľa.

V roku 1995 vstúpil do Laického združenia sv. Dominika, v ktorom neskôr pôsobil ako zástupca provinčného moderátora, a tiež do olomouckého kňazského seminára. Teologické štúdium na Cyrilometodskej teologickej fakulte Univerzity Palackého dokončil roku 2000, kedy obhájil diplomovú prácu na tému Vývoj v poňatí a poslaní dominikánskeho laikátu v 20. storočia. Od júla 2002 pracoval ako pastoračný asistent vo farnostiach Letovice a Rozhrania a potom, čo bol vysvätený na diakona, v nich bol ustanovený k diakonskej službe. Po kňazskom svätení, ktoré prijal v roku 2003, pôsobil ako kňaz v Boskoviciach a Hustopečiach. V rokoch 2005 až 2013 bol spirituálom Biskupského gymnázia v Brne a potom pôsobil ako farár brnenskej katedrálnej farnosti. V októbri 2015 sa navyše stal III. sídelným kanonikom Kráľovskej stoličnej kapituly sv. Petra a Pavla v Brne.

Od roku 2011 tiež externe vyučuje na Pedagogickej fakulte Masarykovej univerzity, a to predovšetkým študentov študijného odboru Učiteľstvo kresťanskej výchovy pre základné školy. Je jedným z prvých členov Spoločnosti pre cirkevné právo a členom Správnej rady Masarykovej univerzity v Brne.

 Biskup 
Dňa 21. mája 2016 ho pápež František vymenoval za brnianského pomocného biskupa a litošlským titulárnym biskupom. Konsekroval ho brnianský diecézny biskup Vojtěch Cikrle so spolusvätiteľmi Janom Graubnerom a Jozefom Hrdličkom na slávnosť svätých Petra a Pavla dňa 29. júna 2016 v brnenskej katedrále. Biskupské svätenie naživo prenášali TV Noe a Radio Proglas a hlavný svätiteľ pri ňom vo svojej homílii vyzdvihol fakt, že práve novovysvätený nový pomocný biskup je zároveň nositeľom mena jedného z týchto svätcov - sv. Pavla.

Dňa 29. júna 2022 bol v katedrále sv. Petra a Pavla pri sv. omši, ktorá sa konala o 16:00, uvedený ako brnianský diecézny biskup.

 Biskupský znak 
Štít je štvrtený. V prvom a štvrtom čiernom poli je vztýčený strieborný meč s červeným ílcom a záštitou, preložený dvoma zlatými vztýčenými kľúčmi (znak biskupstva). Druhé a tretie pole je strieborné, z červeného návršia v päte štítu vyrastá červený heroltský kríž s povýšeným brvnom. Kríž je sprevádzaný čiernymi majuskulovými písmenami "alfa" a "omega" (osobný znak). Za štítom je zlatý procesný kríž, štít je prevýšený zeleným biskupským klobúkom, z ktorého po každej strane splýva šesť zelených strapcov. Pod štítom sa nachádza osobná devíza biskupa: VIA VERITAS VITA (Cesta, pravda, život). Autorom návrhu znaku je Ján Oulík.

 Referencie 

 Iné projekty 

 Zdroj 

Kategória:Českí rímskokatolícki biskupi
Kategória:Českí rímskokatolícki kňazi
Kategória:Českí náboženskí spisovatelia
Kategória:Českí elektrotechnici
Kategória:Vyučujúci na Masarykovej univerzite
Kategória:Absolventi Cyrilometodskej teologickej fakulty Univerzity Palackého v Olomouci
Kategória:Absolventi Vysokého učenia technického v Brne
Kategória:Osobnosti z Brna
Kategória:Biskupi Brnianskej diecézy